آلمانیا خاریجی ایشلر ناظیری هیکو ماس، تورکیه‌نین سوریه مسئله‌سین‌دکی دوروشونون بلیرلیه ییجی اؤنم داشیدیغینی سؤیله‌دی.
هیکو ماس، 5-6 سپتامبردا تورکیه‌یه سفری‌نین اساس موضوعسونون، سوریه نین ایدلیب بؤلگه‌سینده وضعیتین اولاجاغینی بیلدیریب.
کئچیردیگی مطبوعات کونفرانسیندا تورکیه سفرینه دایر بیانات‌لار وئرن آلمان ناظیر،
بیز، ایدلیبده اینسانی فلاکتین قارشی‌سینی آلماق اوچون هر شئیی ائدجگیک. بو، منیم بو هفته، چرشنبه و جمعه گونو، تورکیه‌یه ائده جگیم سفرین چوخ اؤنملی موضوعسو اولا‌جاق" دئیه دانیشدی.
ایدلیب مسئله‌سینده آنکارانین چوخ اؤنملی طرفداش اولدوغونو دئین ماس،
تورکیه نین دوروشو، روسیا و بونا گؤره ده، اسد رژیمی‌نین گله‌جکده گؤره‌جک‌لری اوچون حل ائدیجی اهمیت داشیییر" ایفاده‌لرینی ایستیفاده ائتدی.
ماس، ایدلیبدکی وضعیتین چوخ اما چوخ جدی اولدوغونو و نیظامی حلّین بؤلگه ده اینسانی فلاکته یول آچاجاغینی دیله گتیردی.
